《萧尚书纵目楼》
宋代·章颖

深居无事即神仙，况阅丹经第几篇。桂树花开临旧国，榴皮书字彻新砖。

琼书玉篆行将见，铁画银钩粲可镌。他日功成升举去，愿分馀庇及姻联。

作者简介：（1141—1218）临江军人，字茂献。以兼经中乡荐。孝宗即位，应诏上万言书，礼部奏名第一，孝宗称其文似陆贽。调道州教授，召对，授太学录。历太学、太常博士、左司谏。宁宗立，迁侍御史兼侍讲，权兵部侍郎。因请留赵汝愚，忤韩侂胄而罢官。侂胄诛，除集英殿修撰，累官礼部尚书。乞修改《甲寅龙飞事迹》，诏令考订削诬，从实上之。晚年奉祠家居。卒谥文肃。有《南渡十将传》。